hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu en hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu
Akiknek a kerület az első
Budapest Főváros I. kerület Budavári Önkormányzat kertépítési pályázatot hirdet.
Budapest Főváros I. kerület Budavári Önkormányzat fontos célkitűzése a város zöldfelületeinek növelése, környezettudatosság erősítése.
A program végrehajtásának keretében, a zöldfelületek növelésének és minőségi fejlesztésének érdekében Budapest Főváros I. kerület Budavári Önkormányzata (továbbiakban: Kiíró) pályázatot hirdet Kertszépítés címmel társasházak, lakásszövetkezetek, magánszemélyek számára a belső udvarok zöldítésére, minőségi fejlesztésére, környezettudatosság érdekében eszközbeszerzésre (komposztáló, esővízgyűjtő) indítására.
A pályázat kiírásakor rendelkezésre álló támogatási keretösszeg: bruttó 20 000 000 Ft.
udvarok, kertek, előkertek zöldfelületi fejlesztésre
A pályázat célja és tartalma
Budapest Főváros I. kerület közigazgatási területén lévő olyan társasház, lakásszövetkezet, magánszemély (továbbiakban: Pályázó) pályázhat, amelynek lakóépületei udvaros, zártudvaros területtel, kerttel rendelkeznek.
2. Támogatásra jogosult anyagok, eszközök, tevékenységek, elszámolható munkák
A támogatásra kizárólag még meg nem valósult munkákkal lehet pályázni.
A pályázat keretében a Támogatási Szerződés megkötését követően megkezdett alábbi munkák számolhatók el:
fák, cserjék, fűszernövények, kúszónövények, lágyszárúak, palánták, fűmag beszerzése és telepítése, termőföld, humusz, alginit, egyéb természetes talajjavító és tápanyagpótló szerek beszerzése és telepítése, földmunkák elvégzése (az elnyert támogatási összeg minimum 60%-ában);
kertrendezési munkálatok elvégzése, ideértve az aszfalt, beton feltörését, festési munkálatokat, sitt és egyéb szállítási munkák elvégzését;
növényorvosi, favédelmi, idősfa ápolási munkálatok elvégzése, ehhez szükséges eszközök beszerzése, szakember felfogadása;
alapanyagok beszerzése köztéri elemek készítéséhez, gyalogos burkolatok létesítése, kész kertibútorok, kiegészítők (pl. padok, asztalok, ágyások, madárodú és -itató, hulladékgyűjtő, komposztkeret, kerti csap, kerékpártároló) beszerzése;
kerti szerszámok beszerzése vagy bérlése (gereblye, ásó, lapát, csákány, talicska, hulladékgyűjtő zsák), munkagépek bérlése (lap vibro, kerti henger stb.);
növénykonténerek, virágládák, illetve az ezek megépítéséhez szükséges alapanyagok beszerzése;
csobogók, ivókút, esővízgyűjtő, drén beszerzése vagy kialakítása;
futónövényekhez rács, háló, zöldfal létesítéséhez szükséges elemek beszerzése, illetve ezek kialakítása;
a szükséges műszaki vizsgálatok, részletes tervezés díja (legfeljebb a tervezett költségvetés 5%-áig)
esővízgyűjtőre és komposztáló keretre egyedileg is lehet pályázni.
3. A pályázattal elnyerhető támogatás
Formája: vissza nem térítendő pénzbeli támogatás
A nyertes pályázatokkal szemben elvárt önrész: a teljes projekt költségének minimum 50%-a.
A pénzbeli támogatás mértéke: a projekt összköltségnek legfeljebb 50%-a.
A megpályázható összeg pályázónként 10.000 – 1.000.000 Ft.
4. A sikeres pályázat megfelel az alábbi szempontoknak:
kimutathatóan megnöveli a zöldfelületi arányt, a fennálló állapothoz képest;
legalább 60% a zöldfelület-létesítési költség részaránya;
fenntartható és költséghatékony megvalósítás, fenntartás;
a Pályázó vállalja, hogy a kivitelezési munkálatokat követően legalább 24 hónapig gondoskodik a kialakított zöldfelület fenntartásáról és a beszerzett eszközök állagának megóvásáról.
a Kiíró számára a terület megtekintésére lehetőséget biztosít
5. Elbírálásnál előnyt élveznek azok a pályázatok, amelyek esetében:
A pályázó nagyobb önrészt vállal a minimum előírtnál;
több pályázó közösen kialakított tervvel pályázik, amely az egész tömböt érintő koncepció kialakítását és a zöldfelületek összenyitását jelenti,
ha a pályázó társasház vagy lakásszövetkezet több albetétet tartalmaz
az elvárt 60%-nál magasabb a közvetlen zöldfelület-létesítési költség részaránya;
a tervek közösségi tervezéssel jönnek létre – a lakóközösség tagjainak bevonásával, folyamatos, rendszeres közbenjárásával és közös javaslataik alapján, együtt alakítják ki az udvarzöldítési tervet, programot, amit az egyeztető gyűlésekről, megbeszélésekről készített jegyzőkönyvekkel / fotódokumentációkkal igazolnak;
létrejönnek az udvaron új közösségi rekreációs funkciók – pihenést, testedzést, közösségi tevékenységet, játékot segítő eszközök (pl. testedző eszköz/ gép, nyugágy, ugróiskola felfestések, sakkasztal, padok stb., bármi, ami felsorolt tevékenységhez szükséges lehet, azt segíti.).
falra futó – lehetőleg közvetlen talajkapcsolattal rendelkező – növényekkel zöldfalak is keletkeznek;
tetőkert létesül addig biológiailag inaktív tetőfelületen (udvarban található építmény -tároló, szaletli, esőbeálló, féltető stb.) vagy alápincézett, aláépített (pl. mélygarázs) udvarban;
a kialakított új zöldfelület hosszabb ideig tartó megnyitása történik meg közhasználat céljára,
újrahasznosított anyagok használata (recycling, upcycling) történik;
az udvar kialakítása illeszkedik stílusában, ritmusában, anyaghasználatában a ház építészeti kialakításához.
honos, biodiverz növényállomány kialakítása valósul meg,
madár – és rovarbarát növényalkalmazás és egyéb élővilág barát megoldások kerülnek kialakításra (madáritató, odú, fészek, méh hotel, gyíkvár stb)
a kert területén begyűjtött csapadékkal történő locsolás
a megvalósult fejlesztés közérdeket is szolgál
Támogatási összeg kifizetésének feltételei:
A pályázat utófinanszírozott, a részletes költségkimutatás, mellékelt számlák, valamint a műszaki megvalósulás ellenőrzését szolgáló helyszíni jegyzőkönyv felvétele alapján válik kifizethetővé.
A megvalósításra rendelkezésre álló időkeret a pályázat elbírálása utáni szerződéskötéstől számított 1 év, amely 1 alkalommal postai úton az eredeti megállapodás mellékletében lévő nyilatkozaton benyújtott kérelem alapján további fél évvel meghosszabbítható.
A pályázat benyújtásának menete
A pályázatokat ZÁRT BORÍTÉKBAN 2021. május 17. napjáig kell postára adni a Budapest Főváros I. kerület Budavári Polgármesteri Hivatal Városüzemeltetési és Beruházási Irodának címezve (1014 Budapest, Kapisztrán tér 1.), vagy legkésőbb 2021. május 17. 12:00 óráig személyesen benyújtani a Hivatal Ügyfélszolgálati Irodáján (1014 Budapest, Kapisztrán tér 1.).
A borítékra kérjük ráírni:
Iktatóban nem bontható fel,
A határidőn túl érkező pályázatok elbírálására nem kerül sor, azok érdemi vizsgálat nélkül elutasításra kerülnek. A postai küldeményként feladott pályázatok elvesztéséből eredő kockázatot a Pályázó viseli. A benyújtott pályázati anyag eredeti példánya az elbírálást követően a Kiírótól nem igényelhető vissza.
A pályázat támogatása nem jelenti a hatósági engedélyek automatikus megadását (pl. közterület foglalás, tulajdonosi hozzájárulás), a szükséges engedélyeket a Pályázónak kell beszereznie.
Amennyiben a Pályázó hiányosan nyújtja be pályázatát egyszeri alkalommal lehetősége van hiánypótlásra. A hiánypótlásra a pályázót a kiíró hiánypótlási felszólító e-mailben kéri fel. A hiánypótlást a hiánypótlásra felszólító e-mail megküldését követőn 5 munkanapon belül kell teljesíteni. A hiányzó dokumentum(ok) benyújtására e-mailben (kertszepites@budavar.hu), személyesen vagy postai úton van lehetőség a Hivatal Ügyfélszolgálati Irodáján (1014 Budapest, Kapisztrán tér 1.).
A pályázathoz kapcsolódó határidők:
Benyújtás határideje: 2021. május 17.
A bírálat határideje, eredményhirdetés: 2021. május 31-ig.
A Támogatási Szerződés megkötése: 2021. június 30-ig.
Megvalósítási határidő: a támogatási szerződés megkötését követő 1 év.
Az adatkezelési tájékoztató a mellékletben található.
A Pályázó, a pályázat leadásával tudomásul veszi és beleegyezését fejezi ki, hogy a benyújtás során leadott fényképes anyagokat a Budavári Önkormányzat saját marketing és sajtó anyagaihoz felhasználhatja.
A pályázati adatlapot 2 eredeti példányban kell benyújtani.
A pályázat elbírálásának módja, eredményhirdetés
A pályázatokat a beérkezett pályázati anyag, illetve amennyiben szükséges helyszíni bejárások alapján Bírálóbizottság véleményezi, és tesz javaslatot a támogatás mértékéről. A pályázatokat a Városfejlesztési és Környezetvédelmi Bizottság véleményének előzetes kikérésével a Polgármester bírálja el.
A Bírálóbizottság a Polgármester által felkért szakértőkből áll. A Bírálóbizottság – a pályázati kiírás céljaival összhangban – jogosult nem csupán a teljes pályázatot, hanem annak egyes pályázati elemeinek megvalósítását javasolni. A Bírálóbizottság javaslatot tehet a döntéshozónak arra, hogy a pályázatot feltételekkel támogassa.
A pályázat benyújtásához szükséges dokumentumok:
1) a 1. sz. mellékletben található adatlap hiánytalanul kitöltve
2) az ingatlan tulajdoni törzslapjának hiteles másolata és 60 napnál nem régebbi földhivatalból kikért helyszínrajz;
3) Társasház/lakásszövetkezet esetében, amennyiben a társasház/lakásszövetkezet közös képviselője vagy az intéző bizottság elnöke (a továbbiakban: közös képviselő) magánszemély:
a) jegyzőkönyv és jelenléti ív másolata a határozatképes közgyűlésről, amely tartalmazza a közös képviselő megválasztását – a közös képviselő által hitelesítve
b) jegyzőkönyv és jelenléti ív másolata a határozatképes közgyűlésről, amely tartalmazza a pályázaton való részvételről szóló közgyűlési határozatot – a közös képviselő által hitelesítve ennek hiányában a közös képviselő nyilatkozatát a pályázaton való részvételi szándékról.
c) jegyzőkönyv és jelenléti ív másolata, amely tartalmazza a közös képviselőnek a Támogatási Szerződés megkötésére vonatkozó meghatalmazását nyertes pályázat esetén – a közös képviselő által hitelesítve, ennek hiányábana közös képviselő nyilatkozata arról, hogy pályázati támogatás elnyerése esetén a társasház/ lakásszövetkezet határozatot hoz a szerződés megkötésére való felhatalmazásáról
4) amennyiben a társasház/lakásszövetkezet közös képviselője jogi személy:
a) a 3. pontban szereplő közgyűlési határozatok vagy közös képviselői nyilatkozatok;
b)  ha a közös képviselő jogi személy a közhiteles cégnyilvántartásban még nem szerepel,  nyilvántartásba vételének igazolása;
c) a jogi személy törvényes képviselőjének aláírási címpéldánya.
5) eredeti banki igazolás arról, hogy a társasház/lakásszövetkezet/magánszemély saját bankszámlával rendelkezik;
6) amennyiben több társasház/ lakásszövetkezet az 5. pont 3. bekezdés szerint közösen pályázik úgy egy konzorcium szerződés;
7) a projekttartalom koncepcióját bemutató vázlat vagy terv
a jelenlegi és a tervezett állapotot bemutató,
1-1 darab felülnézeti ábrázolás északjellel, méretezéssel, értelmezhetőséget segítő feliratok és/ vagy jelmagyarázat feltüntetésével
8) A tervezett projekt leírása, kitérve:
a jelenlegi és a tervezett állapot leírására (összhangban a vázlat/tervrajzokkal)
a zöldfelületi arány változásának mértékére;
hogy miként kívánják a fenntartható és költséghatékony megvalósítást,
valamint a kivételezést követően a terület fenntartását biztosítani,
a tervezett anyaghasználat (burkolatok, növényhasználat, kerti elemek) bemutatására,
egyéb, a tervezett projekt szempontjából releváns információkra (pl.: udvar kialakítás koncepciója).
9) jelenlegi állapotot bemutató fotók (min. 3, max. 5 db),
10) Amennyiben a Pályázó más támogatásban is részesül, és jelen pályázatban ugyanarra a munkára igényel további támogatást, az egyéb támogatásról nyilatkozat benyújtása szükséges a támogatási mérték megítéléséhez. a) pályázat nevét, évét,
b) a támogatott munka megnevezését, támogatás mértékét.
A nyilatkozatban szerepeltetni kell:
11) A közpénzekből nyújtott támogatások átláthatóságáról szóló 2007. évi CLXXXI. törvény 14.§ szerinti nyilatkozatok 1-1 eredeti példányban kitöltve (pályázati felhívás melléklete). A Kiíró a pályázat elbíráláshoz szükséges egyéb dokumentumokat bekérhet.
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat